Віктар Уладзіміравіч Кіслы

Віктар Уладзіміравіч Кіслы (нар., , БССР, СССР) — беларускі прадпрымальнік. Сузаснавальнік, саўладальнік і генеральны дырэктар холдынгу «Wargaming.net».

 Сям’я 
Нарадзіўся 3 жніўня 1976 г. у МінскуВиктор Кислый. Яго бацька — Уладзімір Іванавіч Кіслы.

Віктар Кіслы жанаты і мае сынаВиктор Кислый .

 Выхаванне і адукацыя 
Пачаў цікавіцца і актыўна захапляцца ваеннай гісторыяй яшчэ ў свае школьныя гады. Асабліва Віктара прывабілі часы Першай і Другой сусветнай вайны, а таксама перыяд Грамадзянскай вайны (1917—1921) у Расіі.

Пасля школы Віктара Кіслы паступіў і скончыў фізічны факультэт БДУ (Беларусь) па спецыяльнасці «лазерная фізіка і спектраскапія».

Яшчэ ў студэнцкія гады зацікавіўся і заняўся распрацоўкай камп’ютарных гульняў — ваенна-стратэгічнага характару.

 Прадпрымальніцкая дзейнасць 
У 1998 г. Віктар Кіслы разам са сваімі сябрамі заснаваў прыватную кампанію «Гейм стрым», якая займаецца распрацоўкай і выпускам камп’ютарных гульняў. Кампанія выпусціла гульні «DBA Online», «Massive Assault», «Аперацыя „Баграціён“», «Order of War» і інш.

У тым жа 1998 г. зарэгістраваў кампанію «Wargaming.net», стаў яе генеральным дырэктарам. Шырокую вядомасць на рынку камп’ютарных гульняў кампанія атрымала пасля стварэння ў 2008 г. гульні «Аперацыя „Баграціён“», хоць прыбыткі кампаніі ад продажу гульні ледзь акупілі распрацоўкуИстория успеха: Виктор Кислый , а сапраўдны пачатак сусветнага поспеху і вялікіх прыбыткаў кампаніі пачаўся толькі пасля стварэння ў 2010 г. і папулярызацыі камп’ютарнай гульні «World of Tanks». Гэта хутка ўвяло Віктара Кіслага ў лік самых багатых бізнэсменаў Беларусі, а яго радок у рэйтынгу самых паспяховых бізнэсменаў краіны ўзвышаўся з кожным новым годам. Такім чынам, Віктар Кіслы ператварыў дзіцячае захапленне ў прыбытковы бізнэс.

У жніўні 2013 г. кампанія «Wargaming.net» урачыста адсвяткавала сваё 15-годдзе. Паводле ацэнак, на святкаванне юбілея кампанія выдаткавала каля 1 млн долараў ЗШАВиктор Кислый (2013) . Гульнявое падраздзяленне кампаніі «Игры@Mail.Ru» падарыла Віктару Кісламу з нагоды юбілея яго кампаніі — матацыкл «Harley Davidson»«Игры@Mail.ru» подарили Виктору Кислому «Harley Davidson».

Пасля сусветнага поспеху камп’ютарнай гульні «World of Tanks» (пра танкавыя баталіі), холдынг «Wargaming.net» пачаў распрацоўваць аналагічна ваенна-стратэгічную гульню пра марскія баталіі («World of Warships») і гульню пра паветраныя баталіі («World of Warplanes»). У цяперашні момант кампанія «Wargaming.net» з’яўляецца адным з найбуйнейшых сусветных распрацоўшчыкаў МША-гульняў (масавыя шматкарыстальніцкія анлайн-гульні) ваенна-стратэгічнага характару.

Паводле рэйтынгу інтэрнэт-выдання ej.by, Віктар Кіслы ў 2016 г. упершыню ўзначаліў топ-200 самых паспяховых і ўплывовых бізнэсменаў БеларусіВиктор Кислый , а агульная сума дзелавых актываў Віктара Кіслага (паводле ацэнкі «Bloomberg Billionaires Index») у 2016 г. перавысіла 1 млрд долараў ЗШАBloomberg: создатель Wargaming Виктор Кислый стал долларовым миллиардером. Цалкам ацэначны кошт холдзінгу «Wargaming.net», галоўным саўладальнікам якога з’яўляецца Віктар Кіслы (у 2013 г. 64 % акцый валодаў Віктар Кіслы, а 25,5 % акцый належалі яго бацьку — Уладзіміру Іванавічу Кісламу), дасягнуў (паводле ацэнкі «Bloomberg Billionaires Index») 1,5 млрд долараў ЗША. Паводле рэйтынгу інтэрнэт-выдання ej.by, Віктар Кіслы ў 2017 г. зноў узначаліў топ-200 самых паспяховых і ўплывовых бізнэсменаў Беларусі. У беларускай прэсе адзначаецца, што, паводле некаторых экспертных ацэнак, ацэначны кошт холдынгу «Wargaming.net» у 2017 г. складае 3-4 млрд долараў ЗШАВиктор Кислый второй год подряд признается самым успешным и влиятельным бизнесменом Беларуси .

 Бізнэс-актывы 
Сферай бізнэс-інтарэсаў Віктара Кіслага з’яўляюцца высокія тэхналогіі (IT), фінансы, нерухомасць.

У 2016 г. Віктар Кіслы быў саўласнікам холдынгу «Wargaming.net»; а таксама валодаў прыватным банкам «Hellenic Bank» (Кіпр), які абслугоўвае холдынг «Wargaming.net»; кампаніяй «Мелсофт» (Melesta Games), якая займаецца распрацоўкай і прасоўваннем гульняў для мабільных прылад; офісным цэнтрам «President» у Нікасіі (Кіпр); меў долі ў кампаніях-распрацоўніках web-гульняў «KongZhong» (Кітай) і «Kamcord» (ЗША); валодаў еўрапейскімі венчурнымі фондамі «Seed Fund» і «Hitbox» (Аўстрыя).

 Грамадская і мецэнацкая дзейнасць 
Пасля бізнэс-поспеху сваёй кампаніі Віктар Кіслы пачаў прымаць фінансавы ўдзел у дабрачынных праектах.

Са сваіх сродкаў бізнэсмен вылучыў 1 млн долараў ЗША на арганізацыю брытанскай пашуковай экспедыцыі, якая адправілася ў М’янму, каб дастаць для брытанскага музея 20 легендарных англійскіх самалётаў «Supermarine Spitfire» часоў Другой сусветнай вайны, якія былі новымі ў транспарціровачных скрынях пакінуты ў М’янме ў часе Другой сусветнай вайны.

Віктар Кіслы прыняў удзел у праектах па выкупе старадаўніх рарытэтаў у музей гісторыі Магілёва. Холдынг «Wargaming.net» пачаў займацца стварэннем дакументальна-гістарычных фільмаў на ваенную тэматыку, у першую чаргу — аб героях і ваеннай тэхніцы часоў Другой сусветнай вайныИсторическое видео .

Віктар Кіслы стаў сааўтарам грамадскай ініцыятывы «Памятаем усе» (pomnimvse.org), у рамках якой рэалізуюцца сумесныя праекты з музеямі бронетэхнікіВиктор Кислый (2016) .

У 2014 г. холдынг «Wargaming.net» выступіў афіцыйным інфармацыйным партнёрам чэмпіянату свету-2014 па танкавым біятлоне ў Маскоўскай вобласці (Расія). У 2016 г. холдынг «Wargaming.net» прыняў ўдзел у мерапрыемствах па падняцці і рэканструкцыі савецкага танка КВ-1, які быў перавезены ў Цэнтральны музей бранятанкавага ўзбраення і тэхнікі Міністэрства абароны Расійскай Федэрацыі ў Кубінцы для аднаўленняПодъем и реставрация КВ-1 .

 Узнагароды 
 2014 г.: медаль «За працоўныя заслугі» (Беларусь) — за папулярызацыю Беларусі ў свеце праз камп’ютарныя гульні і асабісты ўклад у развіцце гэтай індустрыі.

 Спасылкі 
 Виктор Кислый // corporacia.ru
 Виктор Кислый — о жизни до и после легендарных World of Tanks, ошибках и победах, белорусском образовании и переезде на Кипр  // tut.by
 Massive Assault — интервью с Виктором Кислым // playground.ru
 История успеха: Виктор Кислый  // mogu.by
 Виктор Кислый (2013)  // ej.by
 Виктор Кислый (2016)  // ej.by
 Виктор Кислый не попал в рейтинг Forbes  // marketing.by
 Bloomberg: создатель Wargaming Виктор Кислый стал долларовым миллиардером // onliner.by
 Виктор Кислый назван «самым успешным и влиятельным» бизнесменом Беларуси // dev.by
 Пять фактов о самом успешном бизнесмене Беларуси Викторе Кислом // nashaniva.by

Катэгорыя:Прадпрымальнікі Беларусі
Катэгорыя:Узнагароджаныя медалём «За працоўныя заслугі»